РЕГЛАМЕНТ (ЕО) № 245/2007 НА КОМИСИЯТА
от 8 март 2007 година
за изменение и за привеждане в съответствие на приложение II към Регламент (ЕО) № 998/2003 на Европейския парламент и на Съвета по отношение на България, Румъния и Малайзия
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Договора за присъединяване на България и Румъния, и по-специално член 4, параграф 3 от него,
като взе предвид Договора за присъединяване на България и Румъния, и по-специално член 56 от него,
като взе предвид Регламент (ЕО) № 998/2003 на Европейския парламент и на Съвета от 26 май 2003 г. относно ветеринарно-санитарните изисквания, които са приложими при движение с нетърговска цел на домашни любимци, и за изменение на Директива 92/65/ЕИО на Съвета (1), и по-специално членове 10 и 19 от него,
като има предвид, че:
(1)
В Регламент (ЕО) № 998/2003 се установяват ветеринарно-санитарните изисквания, приложими при движение с нетърговска цел на домашни любимци, и правилата, приложими при контрола на това движение.
(2)
В Регламент (ЕО) № 998/2003 се установява, че списък на трети страни, от които движението на домашни любимци в Общността може да се разреши при определени изисквания, предстои да се установи в част В от приложение II към посочения регламент.
(3)
Списъкът в част В от приложение II към Регламент (ЕО) № 998/2003 включва трети страни и територии, които не са засегнати от бяс, и трети страни и територии, по отношение на които рискът от проникването на бяс в Общността в резултат на такива движения е счетен за не по-голям от този, който е свързан с движенията в границите на държавите-членки.
(4)
От информацията, предоставена от компетентните органи на Малайзия, се вижда, че рискът от проникването на бяс в Общността в резултат на движенията на домашни любимци, пренасяни от тази страна, не е по-голям от риска, свързан с движенията на домашни любимци в границите на държавите-членки или пренасяни от трети страни, които са вече упоменати в Регламент (ЕО) № 998/2003. Следователно Малайзия следва да се включи в списъка, посочен в част В от приложение II към Регламент (ЕО) № 998/2003.
(5)
Тъй като България и Румъния са държави-членки от 1 януари 2007 г., поради причини, изискващи яснота на законодателството на Общността, е необходимо да се премахне вписването на тези страни в част В от приложение II към Регламент (ЕО) № 998/2003 считано от датата на присъединяването им.
(6)
Следователно Регламент (ЕО) № 998/2003 следва да бъде съответно изменен.
(7)
Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩИЯ РЕГЛАМЕНТ:
Член 1
В Регламент (ЕО) № 998/2003 част В от приложение II се изменя, както следва:
1.
Заличават се следните вписвания:
„BG - България
RO - Румъния“.
2.
Добавя се следното вписване: „MY - Малайзия“.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Член 1, параграф 1 се прилага считано от 1 януари 2007 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 8 март 2007 година.